Μιχάλης Γαλενιανός

Ο Μιχάλης Γαλενιανός (Ηράκλειο, 10 Οκτωβρίου 1945 - 11 Νοεμβρίου 2003), του Εμμανουήλ, ήταν Έλληνας πολιτικός, που διετέλεσε βουλευτής Ηρακλείου με τη Νέα Δημοκρατία και υφυπουργός Οικονομικών.

 Βιογραφία 
 Νεανικά χρόνια 
Καταγόταν από οικογένεια πολιτικών, με τον πατέρα του και τον παππού του να έχουν διατελέσει βουλευτές. Ολοκλήρωσε τις εγκύκλιες σπουδές του στο 10ο Γυμνάσιο Αρρένων στην Αθήνα τη δεκαετία του '60.Κούλα Παπαδάκη-Κάκαρη, Προσωπικότητες από τον πολιτικό κόσμο της Ελλάδας:αρχηγοί κομμάτων- υπουργοί - υφυπουργοί- γενικοί γραμματείς- νομάρχες και δήμαρχοι, τ. 2, Αθήνα 1975.. Σπούδασε στη Νομική Σχολή Αθηνών, εν συνεχεία στο Οικονομικό Πανεπιστήμιο του Στρασβούργου και στο Κέντρο Ευρωπαϊκών Σπουδών της ίδιας γαλλικής πόληςΜια ζωή στην πολιτική, Πατρίς, 13-11-2003, ανάκτηση 23-7-2003..

 Πολιτική σταδιοδρομία 
Εντάχθηκε στη ΝΔ τη χρονιά της ίδρυσής της (1974), εξελέγη γραμματέας της Βουλής και βουλευτής στις εκλογές της ίδιας χρονιάς με το κόμμα αυτό συγκεντρώνοντας 5.789 ψήφους. Επανεξελέγη στις εκλογές του 1977 και ήταν πρώτος σε σταυρούς προτιμήσεως στο νομό Ηρακλείου, με 11.982 σταυρούς. Στις εκλογές του 1981, κατά τις οποίες κέρδισε το ΠΑΣΟΚ ο Γαλενιανός δεν εξελέγη βουλευτής, μένοντας στις 8.187 ψήφους. Ωστόσο, στις εκλογές του 1985 επέστρεψε στη Βουλή. Επανεξελέγη στις μεθεπόμενες εκλογές, το Νοέμβριο του 1989 και συνεχώς από το 1990 ως και το 1993. Η θητεία του στη Βουλή τερματίστηκε το 1996 Κοινοβουλευτική θητεία Μιχαήλ Γαλενιανού, Βουλή των Ελλήνων, ανάκτηση 23-7-2013..

Χρημάτισε υφυπουργός Οικονομικών στην κυβέρνηση της ΝΔ από τις 7 Αυγούστου 1992 ως τις 13 Οκτωβρίου 1993Κυβέρνηση ΝΔ το 1990, ΓΓ της Κυβέρνησης, ανάκτηση 23-7-2013 (αρχειοθετημένο).

Το Νοέμβριο του 1993 εξελέγη αντιπρόεδρος της Ομάδας Κοινοβουλευτικού Ελέγχου (ΟΚΕ) της ΝΔ επί θεμάτων σχετικών με το υπουργείο Εθνικής Οικονομίας.

Στις νομαρχιακές εκλογές του 2002 ήταν υποψήφιος στο Ηράκλειο, ηττήθηκε όμως στο δεύτερο γύρο από το Δημήτριο Σαρρή, με ποσοστό 46,1%.εφημερίδα "Ανατολή", 12/11/2003, "Πέθανε ο τ. υπουργός Μιχάλης Γαλενιανός". 

Ο Γαλενιανός πέθανε το 2003 σε ηλικία 58 ετών, αντιμετωπίζοντας προβλήματα με την καρδιά του.Απεβίωσε σε ηλικία 58 ετών ο πρώην υπουργός της ΝΔ Μιχάλης Γαλενιανός in.gr, 11-11-2003, ανάκτηση 23-7-2013.

Ήταν παντρεμένος με την Γκιζέλα Άβερμπεκ και είχε 3 κόρες.

 Παραπομπές 

 Πηγές 


Κατηγορία:Έλληνες υφυπουργοί Οικονομικών
Κατηγορία:Βουλευτές Ηρακλείου
Κατηγορία:Βουλευτές εκλεγμένοι με τη Νέα Δημοκρατία